...इधर, दिल्ली में छाया कोहरा, बुरहानपुर में ट्रेनें लेट
स्कूल का समय बदला, कल से सुबह 9 बजे से लगेंगे
भास्कर संवाददाता | बुरहानपुर
बढ़ती ठंड को देखते हुए प्रशासन ने स्कूलों का समय बदलने का निर्णय लिया है। अब जिलेभर के सभी निजी, सरकारी स्कूल सुबह 7.30 या 8 के बजाय 9 बजे से लगेंगे। इसको लेकर कलेक्टर जेपी आइरिन सिंथिया ने निर्देश जारी कर दिए हैं। सोमवार से सभी स्कूल 9 बजे से लगाए जाएंगे। प्रशासन के इस निर्णय से स्कूली बच्चों को बड़ी राहत मिलेगी। क्रिसमस की छुट्टियों से पहले उन्हें सुबह ठिठुरते हुए स्कूल जाना पड़ रहा था।
हफ्तेभर से जिले में ठंड असर दिखा रही है। तीन दिन से तो ठिठुरन और बढ़ गई है। शनिवार इस साल अब तक का सबसे ठंडा दिन रहा। दिन का तापमान 22 और रात का तापमान 6 डिग्री सेल्सियस तक पहुंच गया। इससे सभी हलाकान हुए। इससे पहले दो दिन तक रात तापमान 7 डिग्री सेल्सियस रहा। खंडवा में रात का तापमान 11.30 डिग्री तक पहुंचने पर स्कूलों का समय बदला गया। ऐसे में बुरहानपुर में भी पालकों द्वारा स्कूलों का समय बदलने की मांग की जाती रही। लेकिन तापमान 8 डिग्री सेल्सियस से भी कम होने के बावजूद प्रशासन ने इस संबंध में कोई निर्णय नहीं लिया। आखिर तापमान के 6 डिग्री तक लुढ़कने के बाद कलेक्टर ने नन्हे बच्चों की परेशानी समझी और स्कूलों का समय बदला।
ट्रेनों के आने का समय
ट्रेन समय देरी
कामायनी एक्सप्रेस 1.45 बजे 2 घंटा
पटना-पुणे एक्सप्रेस 6.45 बजे 3.30 घंटा
पठानकोठ एक्सप्रेस 5.46 बजे 3 घंटा
कुशीनगर एक्सप्रेस 6.15 बजे 3 घंटा
पंजाब एक्सप्रेस 10.30 बजे 2 घंटा
जब तक शीतलहर, यही रहेगा समय
डीईओ जेएल रघुवंशी ने बताया जब तक शीतलहर चलेगी तब तक स्कूलों का समय 9 बजे से ही रहेगा। जिले में 153 निजी और 16 सरकारी स्कूल ऐसे हैं जिनका समय सुबह 7.30 बजे का है। कुछ निजी स्कूल सुबह 7, कुछ 7.30 तो कुछ 8 बजे से लगाए जाते हैं। सोमवार से ये सभी स्कूल 9 बजे से लगाए जाएंगे। इससे बच्चों को राहत मिलेगी। उन्हें ठिठुरते हुए स्कूल नहीं जाना पड़ेगा।
एक दिन में 6 डिग्री लुढ़का दिन का तापमान
शनिवार को दिन के तापमान में 6 डिग्री सेल्सियस की गिरावट आई। शुक्रवार को 28 डिग्री सेल्सियस रहा तापमान लुढ़ककर 22 तक पहुंच गया। पिछले साल 26 दिसंबर को दिन का तापमान 32 और रात का तापमान 10 डिग्री सेल्सियस रहा था। इस मान से इस साल 26 दिसंबर करीब चार डिग्री अिधक ठंडा रहा। पिछले साल 18 दिसंबर को रात का तापमान 6 डिग्री सेल्सियत तक पहुंचा था।
ट्रेन देरी से चलने के कारण यात्रियों को परेशानी हो रही है।
bho_Deva hin_Deva bho_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva bho_Deva awa_Deva hin_Deva